#### Výbor Národnej rady Slovenskej republiky

**pre financie a rozpočet**

25. schôdza

2309/2011

**230**

**U z n e s e n i e**

**Výboru Národnej rady Slovenskej republiky**

**pre financie a rozpočet**

**z 24. augusta 2011**

Výbor Národnej rady Slovenskej republiky pre financie a rozpočet prerokoval vládny návrh zákona, ktorým sa mení a dopĺňa zákon č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov a o zmene a doplnení zákona č. 461/2003 Z. z. o sociálnom poistení v znení neskorších predpisov (tlač 398) **a**

1. **súhlasí**

s  vládnym návrhom zákona, ktorým sa mení a dopĺňa zákon č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov a o zmene a doplnení zákona č. 461/2003 Z. z. o sociálnom poistení v znení neskorších predpisov (tlač 398)

1. odporúča

Národnej rade Slovenskej republiky

# vládny návrh zákona, ktorým sa mení a dopĺňa zákon č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov a o zmene a doplnení zákona č. 461/2003 Z. z. o sociálnom poistení v znení neskorších predpisov (tlač 398) schváliť s pozmeňujúcimi a doplňujúcimi návrhmi tak, ako sú uvedené v prílohe tohto uznesenia

##### ukladá

##### predsedovi výboru

podať predsedovi Výboru Národnej rady Slovenskej republiky pre sociálne veci a bývanie ako gestorskému výboru informáciu o výsledku prerokovania.

**Jozef K o l l á r**

predseda výboru

**Zuzana Aštaryová**

overovateľka výboru

#### Výbor Národnej rady Slovenskej republiky

**pre financie a rozpočet**

Príloha k uzn. **č. 230**

25. schôdza

**Pozmeňujúce a doplňujúce návrhy**

# k  vládnemu návrhu zákona, ktorým sa mení a dopĺňa zákon č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov a o zmene a doplnení zákona č. 461/2003 Z. z. o sociálnom poistení v znení neskorších predpisov (tlač 398)

**––––––––––––––––––––––––––––––––––––––––––––––––––––––––––––––––––––––––––––––**

**V čl. I.**

1. V 14. bode § 17a ods. 2 sa slová „a pred uplynutím“ nahrádzajú slovami „a ktorý pred uplynutím“.

Navrhuje sa spresnenie ustanovenia.

1. 29. bod znie:

„29. Nadpis § 27 znie: „Platenie príspevkov a postúpenie príspevkov“ a odsek 2 znie:“.

V tejto súvislosti sa text z 30. bodu presunie do 29. bodu a vykoná sa prečíslovanie novelizačných bodov  a rovnako aj v účinnosti  (čl. IV).

Ide o legislatívno-technickú úpravu

1. V 37. bode § 48 ods. 9, 41. bode § 53 ods. 3, 42. bode § 55 ods. 7, 43. bode § 55a ods. 6, 46. bode § 60 ods. 3, 49. bode § 61 ods.6, 70. bode § 72 ods. 1, 89. bode § 81 ods. 8, 90. bode § 81 ods. 9, 98. bode § 83a ods. 7, § 83c ods. 6, § 83d ods. 6, 83e ods. 8, 101. bode § 88a ods. 1, 131. bode § 105 ods. 11, 137. bode § 110 ods. 3 sa slová „ktoré vyhlasuje“ nahrádzajú slovami „ktorého úplné znenie vyhlási uverejnením“.

S prihliadnutím na obsahovú stránku vykonávacích predpisov v súlade s § 4 ods. 2 zákona č. 1/1993 Z. z. o Zbierke zákonov sa navrhuje opatrenia, ktoré sa ukladajú NBS vydať, vyhlásiť v úplnom znení.

1. V 43. bode § 55a nadpise sa za slovo „Riadenie“ vkladá slovo „rizík“ a v ods. 3 úvodná veta znie: „Na účely odsekov 1 a 2 sa za významné riziká, ktoré môžu byť očakávané s rozumnou mierou istoty, že sa dotknú záujmov sporiteľov alebo poberateľov starobného dôchodku, považujú“.

Ide o legislatívno-technickú úpravu a zmena v ods. 3 sa navrhuje z dôvodu vypustenia slova „najmä“ z hľadiska nadbytočnosti vo vzťahu k ustanoveniu odseku 6, podľa ktorého sa NBS umožňuje ustanoviť opatrením „ďalšie riziká“.

1. V 43. bode § 55a ods. 3 písm. a), ods. 5 písm. e), 98. bode § 83e ods. 2 a ods. 5 sa slovo „uzavretý“ vo všetkých tvaroch nahrádza slovom „uzatvorený“.

Navrhuje sa zjednotenie pojmu v celom texte návrhu zákona.

1. V 45. bode § 58 ods. 8 a 82. bode § 81 sa slovo „uvádzacej“ nahrádza slovom „úvodnej“.

Ide o legislatívno-technickú úpravu

1. V 51. bode § 63 ods. 3 sa slová „pred dňom“ nahrádzajú slovami „predo dňom“.

Ide o gramatickú úpravu, predložka pre v spojení so substantívom deň sa vokalizuje, preto správne je predo dňom.

1. Za 61. bod sa vkladá nový 62. bod, ktorý znie:

„62. V § 64a ods. 6 sa slová „§ 65 ods. 4“ nahrádzajú slovami „§ 65 ods. 3“.

Doplnenie sa navrhuje z dôvodu vypustenia odseku 3 z § 65 v 67. novelizačnom bode.

1. V 86. bode § 81 ods. 3 písm. b) sa slovo „uvedených“ nahrádza slovom „uvedeného“.

Ide o gramatickú úpravu.

1. V 92. bode § 82 ods. 3 sa slová „iných subjektov zahraničného“ nahrádzajú slovami „iných zahraničných subjektov“.

Ide o spresnenie v duchu zavedenej legislatívnej skratky pre zahraničný subjekt kolektívneho investovania.

1. V 95. bode § 82 sa označenie „(10)“ nahrádza označením „(9)“.

Ide o precizovanie návrhu.

1. V 98. bode § 83a ods.1 písm. c) sa slová „podľa § 83h“ nahrádzajú slovami „podľa § 83f“.

Ide o spresnenie, nakoľko § 83h návrh zákona neobsahuje.

1. V 111. bode § 92 úvodnej vete sa na konci dopĺňajú slová „v dlhopisovom dôchodkovom fonde“ a tieto slová sa z odseku 1 písmen a) až j) vypúšťajú.

Ide o legislatívno-technickú úpravu.

1. V 113. bode § 93 ods.3 sa slová „mu ho zriadiť“ nahrádzajú slovami „mu tento účet zriadiť“.

Ide o legislatívno-technickú úpravu.

1. Za 119. bod sa vkladá nový 120. bod. , ktorý znie:

„ 120. V § 94 ods. 11 sa slová „podľa odseku 8“ nahrádzajú slovami „podľa odseku 9“.

Úprava nadväzuje na doplnenie nového odseku 8 do § 94.

1. V 125. bode § 101 ods. 3 sa slová „za účelom ich postupovania“ nahrádzajú slovami „a na ich postúpenie“.

Navrhuje sa jazyková úprava.

1. V 138. bode sa slová „V § 112 ods.2 druhá veta znie:“ nahrádzajú slovami „V § 112 ods. 2 druhá veta a nová tretia veta znejú:“ .

Ide o spresnenie ustanovenia.

**V čl. II**

1. 4. bod znie:

„4. V § 8 ods. 7 a v § 60 ods. 2 a 3 sa slová „policajt, profesionálny vojak a vojak prípravnej služby“ vo všetkých tvaroch nahrádzajú slovami „policajt a profesionálny vojak“ vo všetkých tvaroch.

Navrhuje sa precizovanie úpravy..

1. V 9. bode § 233 sa slová „ods. 1“ nahrádzajú slovami „ods. 11“.

Ide o spresnenie ustanovenia, nakoľko uvádzaný text sa nachádza v odseku 11.